
Şcoale şi dascăli din vechime 








Cine se încumetă să scormonească din buchile vremii 
crâmpeie de vieaţă școlară, pe lângă prilejul unor plăcute re- 
creeri sufletești, va rămânea uimit de cea ce ne oferă un tre- 
cut de dăscălie, cu toate ciudăţeniile timpului. Dar pe acelaşi 
răboj de cultivare a minţii, se găsesc din loc în loc luminoase 
încrustări ale unor meşteri îndrumători de carte şi lecuitori 
de suflete. 

Domnitorii țărilor române deschid calea unei frumoase 
şi nepieritoare tradiţii culturale, care pornea din tinda bise- 
ricilor şi se oprea la curtea domnească mai întâi; ori se îurişa 
în chilii şi se adăpostea în cancelariile boierești, 

Incă din secolul al XIV-lea se poate vorbi despre școa- 
lele de copiști (pisări), de psalți sau de scriitori (dieci, logo- 
feţei), şcoale slavonești — fără să poarte denumirea de școale 
— care erau  nedeslipite de mânăsțiri şi care pot fi numite 
mai bine diecii. 


2 APOSTOLUL 








La mânăstirea Tismana (Gorj) se află diecia lui Nicodim, 
din timpul domnitorului Vlaicu Vodă (1364—1380), unde ia 
naştere un curs de caligrafie; la fel se mai află o diecie la mă- 
năstirea Prislop din Țara Hațegului, tot a lui Nicodim, ctito- 
rul celor două sălașuri sfinte, iar ucenici de ai acestui vestit 
călugăr au plecat şi în Moldova, unde au întemeiat mânăstirea 
Neamţ la 1392, cu sprijinul domnitorului Petru Muşat (1378— 
1393), La Neamţ a luat fiinţă, tot atunci, o vestită școală de 
scriere şi de zugrăvire a manuscriselor religioase, dându-se 
prin aceasta mai mult impuls culturii slavone. 

Unii domnitori mai înţelepţi şi mai norocoşi s'au gândit 
să întemeieze școli. domnești, cum a fost la Suceava școala 
domnească a lui Alexandru cel Bun, condusă de Grigore Ţam- 
blac din Târnova, un mare predicator în slavona-sârbească 
venit de peste Dunăre şi care găsise bun adăpost sub păstoria 
lui Iosif Muşat, mitropolitul Moldovei. La această școală era 
pe la 1423 şi un dascăl vestit, Moise Filosoful din Rebricea, 
foarte apreciat de Alexandru cel Bun. 

Aşa după cum prin nepreţuita osârdie a voievozilor se 
întemeiau mânăstirile domneşti, tot la fel luau naștere diecii 
de cărturărie şi chiar școale domneşti cu dascăli, cu pro- 
grame și chiar cu unele norme de învățătură. De asemenea, 
aceste prea însemnate locașuri, pe lângă păstrarea multor o- 
doare și comori, mai adăposteau cu sfinţenie preţioase manus- 
crise slavone şi bizantine, care erau copiate mai întâi cu în- 
grijită caligrafie pe hârtie înflorită cu chenare, iar mai târziu 
au fost și traduse aceleași manuscrise sau copiile lor. Textele 
mai vechi sau mai nouă se legau apoi cu deosebită grijă şi a- 
dâncă pietate, 


Din acele vechi diecii au ieşit cărturarii şi analiștii de 
valoare : Gavril, călugărul, fiul lui Urie; Atanasie, Paladie, 
Mircea Caligraiul ș. a. 

Călugărul Gavril dela Neamţ scrie un Tetraevanghel 
(1435—36) în cinstea lui Cândea Laţcu, pârcălabul de Hotin, 
iar din dragoste pentru biserică ne mai dă: Sbornicul I (1437), 
Sbornicul II (1440), Mărgăritul (1442),  Mineul 
(1444) şi Scărariul (1445). Aici la Neamţ se aflau şi cei mai 
meşteri legători care înveleau în catifea scoarțele groase de 
lemn ale manuscriselor, le ferecau în argint şi săpau în me- 
talul preţios chipuri de sfinţi. 

lată începutul unei școale de arte și meserii unde, pe 
lângă psaltichie, se transcriau cărţile sfinte în minunatele trăsă- 

turi caligrafice, cu iniţiale artistic împletite în variate forme 
geometrice, cu chenare și frontispicii colorate care încadrează 
sfinţi. ctitori şi simboluri, 

In secolul al XV-lea astfel de școale se înmulțiseră în a- 
mândouă principatele dunărene ; domnitorii dau sprijin și Ro 
mânilor de peste munți pentru ridicarea atât a bisericilor or- 
todoxe cât și a unor locașuri de luminare a minţii, după cum 
am văzut la Prislopul Hațegului ; iar Aron Vodă al Moldovei 
ajută pe popa Mihai dela Braşov ca să ridice acolo o școală 
zomânească, în anul 1495, 

Infiinţate mai intâi în tinda mânăstirilor sau în chilioa- 
rele călugărești, asemenea școale tindeau spre oarecare inde- 
pendenţă. Astfel, se crede că pe la mijlocul secolului al XVI-lea, 
exista o școală de sine stătătoare la Rădășeni (Baia) unde ar 
îi învăţat şi Ştefan Tomşa, domnul Moldovei (1563—1564), iar 
la Braşov, vechea şcoală a lui Aron Vodă se reclădește din piatră 
la anul 1597. Peste munţi, la Caransebeş se mai afla o şcoală 
de psaltichie, unde era dascăl Efrem Zacan — dascăl de dăs- 
călie — unul din tâlmăcitorii Paliei dela Orăștie (1582), 

Subt domnia lui Ştefan cel Mare, în Moldova pornise o 
adevărată mişcare culturală întreţinută mai cu seamă de pisări 
şi dieci, a căror muncă era patronată de domnitor şi binecu- 
vântată de mitropolit, Documentele vremii pomenesc numele 
multor dieci, sau logofeţei, unii de neam străin, ca Isaiia Şuş- 
manovici, Ivan Vladicin, Koste, Teodor Popovici (fiul popei); 
iar alţii, români neaoşi, ca: Tăutul, Mihai Oțel, Oanţă, Vul- 
paș, Negrilaş, Borcea, Săcară, Borş, Ion Dascăl, Cârjă ş. a., 
care strecoară în scrisul lor cuvinte românești cu ortografia 
textelor moldo-slave, căci şi unii şi alţii știau româneşte. 1) A- 
cești modești cărturari nu ţineau ca să-și imortalizeze numele 
lor pe toate hrisoavele, de aceea identificarea lor este foarte 
anevoioasă. Totuși, unele urice din timpul lui Ștefan cel Mare 
poartă semnătura lui Ifrim dascălul şi tot din acel timp cu- 
noaşten pe un vestit pictor și sculptor, diacul Teodor Mrişe- 
scul, care lucra pentru domnitor și a ţinut să-și semneze nu- 


1) Cu timpul, numele străine ale dascălilor sunt copleşite de nume 
neaoşe româneşti ca : Bogza, Buzdugan, Cosmin, Dumşa, Mustea, Pepelea 
Pilic ; aceştia în Moldova, Apoi: Badea, Berea, Cazan, Cherchelan, Fiera' 
Florea, Mihu, Mogoş, Oprea, Răsmeriţă, Stoicea ş. a., în Muntenia, 

Intâlnim nume întregi de botez şi de familie: Luchian Popescul, Câr- 
stea  Mihailescul, Stan Săvescul; sau nume legate de localităţi: Eremia 
Băseanul, Grigorie din Măhaci etc. 

mele pe frumoasa Evanghelie dela 1492 ailătoare la biblioteca 
din München. 

Nu este exclus ca Ştefan cel Mare să îi cunoscut mai 
multe limbi; cert este că se întreținea cu solii străini în lir- 
ba slavă, iar singur gândea şi scria româneşte, Nu trebue să 
ne mire această relatare pentru un mare domnitor ca Ştefan 
cel Mare, care avea relaţii cu atâţia crai şi diplomaţi din di- 
ferite ţări şi era înconjurat de atâţia cărturari și de iscusiţi 
meşteri, pe care știa să-i folosească la marea lui operă de 
creațiune, ca şi de afirmare demnă a unui popor liber şi lu- 
luminat. 

Întregul şir de voievozi ai secolului al XVI-lea nu dis- 
preţuia ştiinţa de carte şi patrona desvoltarea culturală a ţă- 
rilor româneşti. Sub Radu cel Mare (1495-1508) se introduce 
tiparul în Muntenia prin vestitul călugăr Macarie, ajuns şi mi- 
tropolit al ţării. Tatăl lui Radu, Vlad al IV-lea, fusese călugăr, 
păstrându-şi astfel numirea şi ca domnitor: Vlad Călugărul 
(1482—1495); iar fiul lui Radu, Petru, a fost egumen la mă- 
năstirea Argeș, egumenul Paiiie, păstrând ca domnitor şi el 
numirea de Radu Vodă Paisie (1535—1545). 

Unii din domnitorii Munteniei şi-au exprimat în scris, încă 
cin acele vremuri, gândirea şi simţirea lor, ca Neagoe Fasa- 
rab în a sa cunoscută scriere: Invăţături ale bunului şi credir- 
ciosului Domn al Țării româneşti, Neagoe Basarab Voievod, 
către fiul său Teodosie Voievod. Scrise într'o slavonească lite- 
rară, „Invăţăturile“... suat străbătute de o caldă simţire ronâ- 
nească, 

Un alt domnitor, Petru Cercel, care călătorise în tinerețe 
prin ţări străine, cunoştea franceza şi italiana, compunea ver- 
suri în limba popoarelor apusene şi reușea să intre în grațiile 
regelui i'ranței, Henric Ili şi al Caterinei de Medicis, cu zjuto- 
rul cărora dobândi tronul Munteniei (1583-85) 

In Moldova, subt Petru Rareș, se instituie o şcoală de 
cărturari prin sprijinul călugărului ivlacarie, episcopul de mai 
târziu al Romanului şi cronicarul domnesc al lui Rareș, 
Şcoala aceasta a lui Macarie a dăinuit şi sub domnitorii ur- 
mători: £ lexandru Lăpuşneanu şi Petru Schiopul, având rami- 
ficaţii și filiaţiuni cu chinoviile dela Probota şi Slatina, ori cu 
noua cancelarie domnească dela Iași. 

Pe la mijlocul secolului al XVI-lea se pomeneşte de o 
vestită şcoală, care se întemeiase în scaunul orașului București, 
după cum atestă şi un uric din 1563 al lut Micul pisăr, ab- 

solvent al acelei şcoale și dascăl el însuşi mai târziu. 

Așezate în mănăstiri ori în imediata lor apropiere, şcoalele 
acelea primitive din sec. al XIV, XV și al XVI-lea erau la în- 
ceput la îndemâna numai a celor din clasa aleasă, boieri şi 
coconi domnești. Odraslele de domni mai aveau şi călugări, 
dascăli de casă, pentru învățarea limbii oficiale și diplomatice 
care erau pe atunci : slavona, greaca, latina, sau chiar polona 
și turca; pentru cunoașterea cărților sfinte și a cronologiei dela 
facerea lumii. 

Acele „primitive" şcoli tindeau încă de timpuriu spre in- 
dependenţă, ridicându-și clădire proprie, cu destinație specială 
pentru diecie ori dăscălie şi purtând numirea aparte : Casă de 
înțelepciune. Aşa se explică de ce icoana dela mânăstirea Put- 
na, dăruită de arhimandritul Spiridon în 1566 are următoarea 
însemnare în românește : „Infelepciunea au zidit fie casă”. 
Dascălii aceia vechi, care se osteneau să dea o pregătire cât 
mai aleasă ucenicilor, erau oameni pricepuţi şi înţelepţi, cunoş- 
teau „adânc din cărji“, îşi iubeau cu pasiune meșteșugul lor şi 
se lipseau de orice favoruri, n:râvnind la nici un rang boieresc. 

Rămânând credincioşi numai profesiunii lor, ei duceau la 
bun sfârși! o rară şi nobilă misiune, aceea de a cultiva mintea 
şi sufletul celor tineri, pregătindu-i pe aceştia pentru ocuparea 
locurilor de cinste şi de mare răspundere. 

Dar aceea ce este cu deosebire de important este faptul că 
pentru pregătirea de dascăli, egumeni, preoți și vlădici începea 
să fie aleşi şi copii de ţărani, care erau aduși cu sila şi in- 
struiți în asemenea case de înţelepciune, urmându-se pilda 
Mântuitorului din Pescuirea minunată ; D.ntre pescari și dintre 
oamenii simpli să fie aleşi învățătorii de oameni. Şi în astiel de 
şcoale se învățau : scrierea aleasă şi arta zugrăvelii, legarea 
cărților sfinte, încrustarea podoabelor în scoarțe, săpatul în 
argint sau în lemn ete. 

In asemenea şcoale se începea învăţarea buchilor din chi- 
rilica principatelor şi cetirea cărţilor sfinte slavonești, mai cu 
seamă după ce se rupe firul tradiţiei latine. Se învăţa  psalti- 
chia. Lectura și scrierea erau psalmodiate, buchisite; după o 
melodie înceată, monotonă şi tărăgănată, împletindu-se cunoaş- 
terea textului cu cântările pe glasuri nazale, din care cauză 
şi în scrisul copiştilor ori a traducătorilor se repetă mereu u- 
nele vocale. 

Pentru cunoaşterea unei limbi oficiale sau a datelor isto- 
Tice, domnitorii și boierii angajau dascăli de casă. De aceea 

cronicarii şi istoricii de mai târziu sunt numai de neam 
boieresc. 

Dar nu numai în principatele libere ci şi în Transilvania 
robită luaseră ființă încă mai de timpuriu vechile diecii, subt 
impulsul diferitelor curente religioase, 

Nord-vestul ţării și în special Maramureşul au fost cele 
mai vechi ţinuturi, unde a luat nașiere scrierea chirilică în for- 
ma veche slavonească, dată fiind apropierea de Moravia lui 
Metodiu şi Chiril, In aceste părți s'au scris cele dintâiu cărți 
slavonești, la noi, cu litere chirilice: Evangh elia (Savina Kniga) 
şi Mineul (Codex  Suprasliensis) datând din sec. al X şi al 
XI-lea. Tot în aceste părţi ocrotitoare au luat ființă şi cele din- 
tâiu focare de cultură românească, spre exemplu la mânăstirea 
Sf, Mihail din Peri, (Maramureş) care se găsește azi pe terito- 
riul cehoslovac. 

Pisarii, diecii, dascălii şi grămăticii, în general, din toate 
provinciile româneşti erau adevăraţi cărturari pentru timpul 
lor. Unii aveau studii înalte făcute la școalele din Polonia; 
în Cracovia mai ales, cum întâlnim încă înainte de Ștefan cel 
Mare pe Mihul, pisar (1443) sau pe Şendrică, grămătic. 

Academia Cracoviensis întemeiată la 1401 de episcopul 
Petrus Wysz de Radolino primea şi pe Români ca să-i lumi- 
neze, căci de aceea se şi înființase : ad fidei propagationem.. 
gentium... Ruthenicae et Valachicae... clariorem salutis illumi- 
nationem". 

Fii de boieri moldoveni din Siret, Suceava, Hârlău, Iaşi, 
Roman, Bacău, sau chiar din Tutova au studiat la şcoalele 
umaniste din Cracovia și din Lwow ; unii din ei scriau lati- 
neşte, având şi parafă cu litere latine, ca boierul Stanciu din 
Buhăești (1435). Alţii scriau în limba polonă cu litere latine ; 
iar subt influenţa scrierii moldovo-slave se obişnuia mai mult 
scrierea chirilică, cu împestrițări de caractere glagolitice uneori, 
sau se creau chiar litere proprii româneşti ca î şi g pentru 
sunetele î, în şi gi, ge. 

De fapt, la Români avem patru feluri de scriere ; chiri- 
lică, glagolitică, latină şi grecească. 

1. Scrierea chirilică datează din secolul al X-lea, de când 
există unele texte slave despre care am pomenit. Cu ca- 
ractere chirilice s'a scris şi greceşte pe la începutul seco- 
lului al XVI-lea ; apoi latineşte cu litere chirilice, ca în prefața 
Liturghiei lui Dosoftei dela 1679; s'a scris și ungureşte cu chi- 
rilice în textele măhăcene, iar în limba română s'a început a 

se scrie cu caractere chirilice din secolul al XV-lea sau poate 
chiar din al XIV-lea secol, 

2. Scrierea glagolitică datează la noi din secolul al XV-lea, 
după cum se observă unele caractere în Psaltirea Scheiană. 

3. Scrierea latină este atestată în documentele lui Vlaicu 
(Vladislav) Basarab al Munteniei și ale lui Petru Muşat din 
Moldova în secolul a! XIV-lea, ca şi în tratatele lui Mircea 
cel Bătrân. Cu caractere latine s'a scris : slavonește pe timpul 
lui Petru Rareş, iar românește cu litere latine se scrie pe la 
sfârşitul secolului al XVI-lea. Logofătul Luca Stroici, căruia îi 
plăcea să scrie cu litere latine în limba polonă şi devenise 
cetățean polon, se iscălea din fală românește și cu litere chiri- 
lice ; iar la 1592 scrie rugăciunea Tatăl nostru, care a fost 
transcrisă cu litere latine de Hieronymus Megister şi publicată, 
în Specimen XL diversarum din Frankfurt, la 1593, 

După constatările. unor distinși filologi și istoricii scrie- 
rea cu litere latine a exislat mai din vechime la Români, pâ- 
nă ce Alexandru cel Bun, indemnat de mitropolitul Moldovei, 
Teoctist I, a poruncit să nu mai fie folosită scrierea latină în 
țara sa, pentrucă înlesneşie catolicismul ; iar în loc să fie nu- 
mai scrierea slavă, ca siasura păstrătoare a ortodoxismului, 

Scrierea grecească sa întrebuințat la fel, la noi, din se- 
colul al XIV-lea, după cum se observă din unele scrisori 
domneşti către Patriarhia din Constantinopol. 

Ar fi nedrept să credem că nam avut o veche şcoală 
românească alături de cele mai vechi biserici și mânăstiri ale 
noastre ; iar faptul că unii fii de boieri treceau la studii și în 
alte ţări, aceasta denotă tocmai că se simțea nevoia de com- 
pletare a învăţăturii la şcoli mai înalte, care nu se găseau 
încă la noi în acele bâtrâne vremuri. 

Dar ceea ce este şi mai interesant e faptul că și la noi 
veneau la învăţătură tineri din alte țări, încă din vremea ve- 
che, pentru învăţarea cel puţin a cântărilor bisericeşti, dacă 
nu și a caligrafiei, ori a picturii, 

Erau o sumedenie de şcoli pe lângă mânăstiri, la Neamţ, 
Putna şi Dragomirna ; pe lângă episcopii: la Roman sau la 
Huşi ; ori în marele oraşe, capitalele principatelor : la Suceava, 
lași, Târgovişte şi Bucureşti, 

Un document al lui Alexandru Lăpușneanu dela 1568 ne 
spune că veneau în Moldova tineri din Galiţia, ca să înveţe 
„cântarea grecească şi sârbească”, 

Era deci un mediu cultural, la noi, destul de prielnic 

aşa se explică, în mare parte, şi încercarea lui Despot Vodă 
(1561-63) de a întemeia la Cotnar universitatea luterană cu o 
vastă bibliotecă şi cu ramificații științifice, literare şi religioase, 
pentru care adusese profesori străini, pe  vestiţii umaniști: 
Johann Sommer, Kasper Peucer, Johann Rheticus ș, a. 

Despot voia să depășească apoi şi activitatea culturală a 
domnitorilor Moldovei, iar dacă n'a reușit în planurile sale; 
aceasta se datorește originii lui străine, firii viclene şi igno- 
rării spiritului autohton. 

Secolul al XVI-lea se încheie cu o foarte interesantă și 
prețioasă mișcare culturală, care contrastează cu frământările 
sociale și politice ale timpului aceluia. Dar și la sfârșitul ace- 
lui secol nu lipseşte atenţia domnească pentru înălţarea vieţii 
cărturărești, așa cum se concretizează în figurile lui Petru 
Schiopul şi Mihai Viteazul ; după cum de-a-lungul vremurilor 
nu a lipsit nici concursul doamnelor și al domniţelor, care a- 
veau, la fel, preocupări artistice lăsându-ne neîntrecutele cu- 
sături în fir şi în mătăsuri, deslușite unele prin măestrite li- 
tere care împodobesc şi ele vechile odoare, 

Cu alt prilej, ne vom ocupa despre școala românească în 
secolele următoare. 


VICTOR ȚĂRANU 

Apercepţia la copii. -- Cercetarea 





și diagnosticarea ei.-- 











1.— Fişa pedagogică oficială tratează tangenţial sau ignoră 
chiar, unele funcțiuni sufletești care trebuesc neapărat cunos- 
cute, din cauza rolului însemnat pecare-l au în asimilarea cu- 
noştințelor ce le pri eşte elevul în școala primară, După ca- 
pitolul care cere referinţe asupra intuiţiei la elevul de curs 
primar, ar trebui să urmeze cercetarea și diagnosticarea aper- 
cepției. Dacă experimentatorul trebue să știe care este fondul 
de percepții, domeniul în care are mai multe percepții, clari- 
tatea intuiţiilor și tipul de intuiţie a elevului, apoi e categoric 
că trebue să ştie —şi aceasta însemnează mai mult decât însu- 
marea sau corectarea unei cunoştințe— ce atitudine are elevul 
dela interiorul lui spre obiectul sau ființa pe care o intuieşte, 
lumina subiectivă pe care o proectează copilul asupra obiecti- 
vului ce-i stă în faţă gata să fie recepționat prin simțuri. Trebue 
cunoscută această funcţiune sufletească pe care grefând o in- 
tuiţie nouă facem să svâcnească un gând, o judecată nouă, per- 
sonală, efortul formal și material încălzite de temperatura și 
mobilitatea unui interior infantil, care tinde, creşte spre împli- 
nire şi realizare în cosmosul multicolor, polifonic și polimorf 
a naturii. Un învăţământ pe măsură, individualizat — dar indi- 
vidualizat nu în sensul unei anarhii libere, ci în sensul adân- 
cirii de potenţial spre armonia socială — trebue să cunoască 
atitudinea şi cunoștințele pe care le are elevul, când este pus 
în fața noutăţilor variate ce sunt obligatorii după programa 
analitică. Aceasta pare că sa uitat sau s'a evitat, când sa în- 
tocmit fişa redagogică pe care o introducem și o completăm 
obligatoriu în şcoala primară, 

2. — Funcţia apercepţiei este cartea de vizită, avantgarda 
vieţii sufletești, care ia contact în fiecare clipă cu percepțiile, 
noutățile pe care le pune în legătură cu reprezentările, lucru- 
rile vechi, intuite altă dată. Este „interpretarea elementelor 
noui cu ajutorul ele nentelor vechi asemănătoare, pe care le 
avem deja în conștiință ; sau este funcţia de asimilarea d telor 
noui cu ajutorul datelor vechi similare aflate în conștiință“. 1) 

Felul cum primim şi interpretăm impresiile noi, pe care le 





1) |, Petrovici şi N. Bagdasar: Psihologie p. 141. 

căpătăm dela realitate, depinde de individualitatea fiecăruia, 


adică de capitalul sufletesc, de care dispune fiecare individ în 
parte, prin urmare, de experienţa lui anterioară. Am putea 


zice că ideile, sentimentele și dorinţele aflătoare în conștiința 
fiecăruia, sunt ochelarul sufletesc, prin care privim impresiunile 
dela lumea din afară”, 1) 

„Această interpretare a realităţii prin prisma conţinutului 
sufletesc, aflător de mai înainte în conştiinţă, sau această asi- 
milare a elementelor noi cu ajutorul elementelor asemănătoare 
existente în conștiința noastră, o numim apercepţie“.2) 

In procesul de cunoaştere, aperceţia are următorul rol: 

I. — Face posibilă înţelegerea ; IL — Completează cunoaş- 
terea cu elemente noi. „Dar această completare, pe care o 
aduce apercepţia, se rezumă însă, nu numai la elemente noi, 
ci şi la elemente vechi, existente în conștiință, dar care nar 
veni în sprijinul elementelor noi, nu s'ar ridica, prin urmare, în 
centrul luminos al conştiinţei, dacă nu ‘s'ar produce procesul 
apercepţiei”, 5); II. —prin apercepţie se interpretează realitatea 
şi se stabilesc raporturi cauzale între fenomene“. 4); IV. — Aper- 
cepţta dă sprijin atenţiei — mai ales atenţiei sensoriale a copi- 
lului — prin intensitatea şi noutatea impresiilor. Aceasta pro- 
voacă un interes momentan. 

Ca să se realizeze apercepţia, trebue ca a) ideile noi să 
găsească puncte de contact cu experienţa anterioară a elevului.) 
b) „materialul cel vechi, care trebue să dea sprijin în asimila- 
rea ideilor noi să fie, la momentul oportun, redeșteptat în 
conștiința elevului şi nu numai atât, dar să fie conştiincios 
analizat, pentru a ne convinge, că el are claritatea necesară 
pentru a sprijini ideile cele noi“. 6). 

III. — „În fine, trebue să ținem seama de asemenea, că în 
materialul acesta vechiu nu întră numai elemente de ordin 
intelectual, adică ideile din experienţa anterioară, ci intră o 
sumă de elemente de ordin afectiv şi voliţional“."). Apercepţia 
copilului evoluiază, ca toate facultăţile sufleteşti. Prin cerce- 
tările psihologilor Meuman, Stern și Dir s'au stabilit 3-4 stadii 
ale acestei evoluţii. lată-le ; 


1) G, G. Antonescu. Pedagogia generală p. 364. 
?) G. G. Antonescu, Pedagogia generală p, 366. 
3) G, G. Antonescu, Pedagogia generală p. 367. 
4) G. G. Antonescu. Pedagogia generală p., 378. 
5) G. G. Antonescu. Pedagogia generală p. 370. 
&) G. G. Antonescu. Pedagogia generală p. 373. 
7) G, G. Antonescu. Pedagogia generală p. 373, 

„Un prim stadiu este acela în care copilul îşi îndreptează 
atenția aproape numai asupra elementelor izolate, care alcă- 
tuesc tabloul, adică asupra persoanelor şi obiectelor luate în 
mod separat. Această primă fază a fost numită de experimen- 
tatori stadiul substanței, fiindcă se referă la substanțele, la 
obiectele, care sunt în joc. 

Un al doilea stadiu este acela, în care elevul începe să-și 
îndrepteze atenția nu numai asupra obiectelor și persoanelor 
sau fiinţelor, ci și asupra funcţiunilor, pe care ființele depe 
tablou par că le execută. Acesta va fi deci stadiul acfiunii. El 
ar începe cam pe la vârsta de 8 ani. Până la această vârstă 
s'ar manifesta mai mult stadiul substanţei. 

Mai târziu, între 9-10 ani, s'ar manifesta un al treilea 
stadiu în evoluţia funcţiunii aperceptive, stadiul în care copilul 
începe să-și îndrepteze atenţia cu deosebire asupra relațiilor, 
asupra raporturilor, pe care le constată între obiectele şi fiin- 
tele aflătoare pe tablou, fie că este vorba de raportul spaţial, 
fie că este vorba de cauzalitate și altele. Acesta ar fi stadiul 
relațiunilor, cum l-au numit experimentatorii. 

In fine, al patrulea stadiu, cel mai avansat, este acela în 
care elevul îşi îndreptează mult atenţia asupra diferitelor pro- 
prietăți ale obiectelor, persoanelor sau lucrurilor, care se 
găsesc pe acel tablou. Până în acest stadiu el numeşte obiectele, 
determină acţiunile, pe care le fac ființele, arată raporturile, 
care se pot stabili între obiecte şi ființe şi între ființe și obi- 
ecte, însă nu ne descrie în mod amănunțit şi precis fiecare 
obiect în parte, cu toate proprietăţile lui. 

Acesta este ultimul stadiu; copilul este atent şi asupra 
acestui element. Acesta a fost numit stadiul calității, fiindcă 
elevul esteatent asupra calităţilor, asupra însușirilor obiectelor 
observate“.1). 

3, —Este în deobşte cunoscut că oamenii nu au aceeaşi 
atitudine sufletească față de un obiectiv oarecare, nu au func- 
ţia aperceptivă la fel. Unii percep întrun fel, alţii într'altfel 
cu totul diferit. Aceasta nu este o consecinţă a unui fapt volun- 
tar, ci o atitudine dictată de suflet, dinăuntru, care depinde de 
constituţia sufletească a fiecărui om în parte şi de fondul 
aperceptiv cu care vine să facă cunoștință, cu obiectivul dat, nou. 

Această deosebire este limitată. Modul de apercepere se 
reduce la patru tipuri distincte, precizate de Binet, după 
numeroase experienţe, care sunt: 


1) G, G. Antonescu, Pedagogie generală p. 377—378. 


12 a _ APOSTOLUL _ 








I.— Tipul descriptiv — înregistrează şi relatează fidel 
elementele obiectivuiui separat, fară să facă legătură între ele 
şi nici cu întregul din care fac parte. 

II, — Tipul erudit — este opus celui descriptiv — insistă 
foarte mult asupra impresiilor personale. Reduce la minimum 
detaliile obiectivului dat, pe care-l socotește un pretext pentru 
evasiune în păreri personale și cunoştinţe mai vechi, care 
adeseori nu au nicio legătură între ele și nici cu întregul din 
cara fac parte. 

III. — Tipul observator nu se mulțumește să relateze numai 
ceea ce a observat, ci stabileşte raporturi logice între părți şi 
întregul care le compune. 

IV. — Tipul sentimental caută să se transpună în situaţia 
ființelor, obiectivelor, să realizeze o unitate, nu logică, așa ca 
tipul observator, ci afectivă, pe bază de sentiment. 

„Dacă am observa aceste patru tipuri în tranziţie dela 
primul la cel de al patrulea, am vedea cum la primul, descrierea 
elementelor personale, subiective, este redusă la minimum şi 
cele obiective sunt ridicate la maximum“,!) La al doilea tip 
„elementul apercepător este aproape suveran, este dominant; 
prin urmare, o tranziţie în care elementul subiectiv câştigă din 
ce în ce mai mult teren în dauna elementului obiectiv.“ °). La 
tipul III-lea „elementul subiectiv apercepător începe să se ac- 
centueze“ *) iar la tipul IV „elementul subiectiv ape-cepător 
este foarte accentuat” 4). 

4.— Cum se poate determina, experimental, tipul apercetiv 
al fiecărui elev din clasă ? Foarte simplu. Se împart foi de 
hârtie, pe care elevii îşi notează numele. Sunt avizaţi că li se 
va prezenta un tablou pe care trebue să-l observe cu băgare 
de seamă şi după aceea să scrie ce au văzut, 

Se expune, în faţa elevilor, un tablou care să reprezinte 
o ființă oarecare, o scenă din vieața oamenilor, sau chiar a 
animalelor, pe care îl vor observa 10 minute. Nu li se dă nicio 
lămurire ; după epuizarea celor 10 minunte se dă comanda de 
lucru. Fiecare elev arată printr'o compoziţie ce a observat în 
tablou. Timpul pentru facerea acestei lucrări nu este determi- 
nat. Tabloul poate rămânea, în acest timp, în faţa elevilor. 
După ce elevii își termină lucrările, acestea se strâng toate 


1) G. G. Antonescu. Pedagogia generală p. 382. 
=) " " n ELĂ ELI „ 382, 

se cerceetază cu atenție şi se notează peele tipul aperceptiv căruia-i 
: parţine autorul. După această operaţie se alcătueşte un tablou 
general al clasei cu numele fiecăruielev. In dreptul fiecăruia se 
notează într'o coloană specială, căruia tip aperceptiv îi aparţine, 


Pentru a se ușura diagnosticarea tipurilor aperceptive a 
elevilor, dăm câte un exemplu de compoziţii făcute de către 
elevii Şcoalei de aplicaţie depe lângă Normala de băieţi din 
Fiatra-Neamţ : 

S'a expus în faţa elevilor din cl. IV-a un tablou intuitiv 
care reprezenta barza. 


Tip erudit. — Barza — Odată cu primăvara vin berzele 
Barza trăiește prin mlaștini şi se hrănește cu broaşte, șerpi, 
pești şi alte sângănii. Ea își face cuibul sub streşinile caselor.. 
Are niște picioare lungi şi subţiri. Câteodată, când se aprinde 
câte o casă, arde şi cuibul berzelor, Și vezi cum mor arse de 
focul năprasnic. lar toamna, berzele pleacă, adunându-se în 
stoluri. În legătură cu berzele sunt foarte multe povestiri. Aşa 
de pildă : „Berzele şi steagul românesc în Basarabia“. „Moțul 
ciocârlanului”, „Vin berzele“ şi alte multe poveşti pe care le 
fzc oamenii în legătură cu aceste păsări. (A. R. cl. IV) 

Tip observator — Barza. — In tabloul acesta văd: o 
casă cu un cuib de berze deasupra, apoi o barză întro mlaş- 
tină stând într'un picior. După casă o altă barză, tot în mlaş- 
țină, care mănâncă o broască. Perzele sunt cei mai întâi oas- 
peţi ai primăverii. Barza are un cioc lung, picioare lungi şi 
acoperite cu pene, Dacă stricăm cuibul unei berze, ea aduce 
foc şi ne aprinde casa. (M. Șt. cl. IV) 

Tip sentimental. — Barza, — Barza a plecat astă toamnă 
cu puii şi acuma se întoarce înapoi, Şi tot odată cu dânsa au 
plecat şi alte păsări călătoare și care se întorc acuma la cui- 
burile lor. Şi cum au ajuns, s'au așezat berzele pe apă şi și-au 
făcut cuiburi, ca să scoată pui pe care au să-i crească, 


(S. O. cl. IV) 


Tip descriptiv. — Despre barză. — „Eu văd o barză. 
Barza are ochi, picioare, cioc, pene de culoare albă și neagră. 
Eu văd casa. Casa are uşe, horn, lângă horn e cuibul berzei 
din ghimpi şi în cuib trei puișori. Văd lacul, trestia şi iarba, 
In lac văd barza care caută broaște, şerpi și altele. Mai văd 
pomi, berzele cum duc mâncare la puii lor. La casă văd : fe- 
restre, uși, trepte; mai văd: pământul, pietre, bulgări şi rădă- 
cini; mai văd: cerul senin; mai văd pomi înalți şi verzi. Mai 

văd şi flori. Altceva nu mai văd.“ (D. T. cl. IV!) 

5, — Pentru ca să avem oglinda rapidă a tipurilor aper- 
ceptive din clasă, care să ne fie ca un „memento“ la începe- 
rea lecţiilor, se alcătueşte un grafic cu cinci coloane. In pri- 
ma coloană se indică numărul elevilor care aparțin fiecărui 
tip. In celelalte coloane se indică prin linii sau curbe fiecare 
tip, așa fel ca acesta să se întâlnească, la perpendiculară, cu 
orizontala numărului de elevi care aparţin fiecărui tip, 

Presupunând că am experimentat cu o clasă compusă din 
40 de elevi repartizaţi în felul următor: 15 descriptivi, 5 eru- 
diţi, 12 observatori și 8 sentimentali, vom avea graficul ur- 
mător: 






8 


Observatori 


Descriptivi 
Sentimentali ea 





Datele graficului se pot exprima în sectoare de cerc. Se 
împarte numărul gradelor — 360° — la numărul elevilor din 
clasă. După aceasta se calculează sectoarele, înmulțind numă- 
rul gradelor atribuite unui elev cu numărul elevilor care au 
fost repartizaţi la fiecare tip aperceptiv. 

Vom avea în cazul de mai sus: 3600 ; 40 elevi=—9% 

15 elevi descriptiviX(9%—13509 


12 „  observatorix9 —10809 
8 „  sentimentaliX(9— 720 
5 „ erudiți  X9— 450 

Total 3600 


1) Nefiind în cl, 1V niciun tip descriptiv am dat un exemplu din 
„Studiul individualităţii” :de N. Apostolescu p. 14-15. 

In sectoarele de cerc vom avea: f 5 Descripfiv, 





Consecințe pedagogice. — „Cunoaşterea tipurilor apercep- 
tive ale elevilor are o importanță deosebită pentru învățământ. 
Cunoscând direcţia de apercepere a fiecărui elev, învățătorul 
va putea să facă o mai exactă individualizare a învățământu- 
lui, dozând cunoștințele și mlădiindu-și metoda după tipurile 
aperceptive din clasă, şi în același timp, va ști ce să pretindă 
fiecărui elev și cum să-l îndrumuze, ca apercepția să se facă 
cât mai complet. Pentru aceasta, prima operaţie la care este 
obligat învățătorul conştiincios, când își ia în primire clasa, 
este să determine tipurile aperceptive ale elevilor săi. 1) 

6. Cunoașterea fondului aperceptiv. — Nu se pot face 
lecţii cu profunzime spaţială și temporală, dacă nu se cu- 
noaște fondul aperceptiv al elevilor. Procedeul care se poate 
folosi expermental pentru cercetarea bogăției de cunoştinţe 
este simplu și destul de uşor. 

a) La elevii din cl. |, care vin pentru prima dată la 
şcoală, se aplică procedeul Hartman. Se iau 100 de noțiuni 
uzuale care să privească : diferitele ramuri ale vieţii omenești, 
plante, animale, minerale, fenomen din natură, numiri folosite 
la împărţirea timpului, la munca ogorului, etc. şi se alcătueşte 
un tablou. La alcătuirea acestui tablou trebue neapărat să se 
țină seamă de regiunea și mediul — urban sau rural — în 
cară trăiește elevul. Elevii sunt chemaţi şi cercetaţi individual 
dacă cunosc aceste noțiuni. Fiecare răspuns bun se notează 
cu un punct. După ce se cercetează toți elevii, se alcătuește un 
tablou în care se înscrie numele elevilor din clasă și numărul 
de puncte obţinut de fiecare în parte. 

Pentru stabilirea etalonului clasei și diagnosticarea fon- 
dului aperceptiv al fiecărui elev în parte, procedăm, ca la ba- 
reme, înșirând numărul răspunsurilor dela cele mai puţine 
până la cele mai numeroase. Reducând percentilagiul la decile 
m 1) N. Apostolescu: Studiul individualității p. 15, 

sau chiar la quartile, vom avea cinci grupe de răspunsuri 
care le cotăm: fond foarte sărac, sărac, potrivit, bogat şi foarte 
bogat. 

Dacă am presupune aceeași clasă de 40 elevi şi răspun- 
surile ar varia dela 10 puncte până la 80 puncte, cotarea sar 
face astfel : 

10—24 răspunsuri (decila 20)=f. sărac 


24—38 5 (decila 40)= sărac 
38—52 a (decila 60)}—=potrivit 
52—66 i (decila 80/= bogat 


66—80 în (decila 100)=—f. bogat 

Dacă luăm un elev care a obţinut 13 puncte, a dat 13 
răspunsuri, şi-l raportăm la etalon, observăm că are fondul 
aperceptiv foarte sărac ; și decă un alt elev a dat 76 de răs- 
punsuri, obţinând 76 de puncte, după etalon se cotează cu 
fondul apercepiiv foarte bogat. 

Oglinda fondului aperceptiv se poate exprima în graficui 
următor : 





40 


30 ——— i—i 





20 


O a araa a a a a 








Fondul aperc. 
Fondul aperc, 
bogat 

Fondul aperc. 
Í. bogat 


sărac 
potrivit 





! Fondul aperc. 


In exemplul nostru observăm că: 
6 elevi au fondul aperceptiv foarte sărac 


9 n ” » „ => " 

14 ” s ” n == potrivit 
4 ” n 7] n =m bogat 
7 " * IT] s foarte bogat 


Consecințele pedagogice în cazul acesta se deduc cu uşu- 
rinţă. O p:rte din elevi au fondul aperceptiv sărac sau chiar 
foarte sărac, Invăţătorul trebue să se străduiască să li-l îmbo- 

Gățească lecţie cu lecţie și zi de zi, până îi ridică la nivelul 
mediu al clasei. Nu trebue scăpat din vedere faptul că elevii 
dela oraşe au fondul aperceptiv mai variat dar mai superfi- 
cial decât cei rurali, care au fondul aperceptiv mai simplu 
dar mai profund, 

După ce s'au terminat cercetările şi sa diagnosticat a- 
percepţia elevilor din clasă, se poate alcătui următorul tablou 
care să cuprindă toate datele obţinute în urma experienţelor ; 





Fondul aperceptiv 














3 Numele şi Tipul aper- - x 
: S leeptiv căruia] No. | Diae- |Ohservații 
$ | Pronumele elevilor | aparține |punc-|Decila|nosti- 

telor cul 
il LT Descriptiv | 63 | 80 |bogat 


b) La clasele II—VII fondul aperceptiv se cercetează la 
începutul anului şcolar, făcând o repetiție generală a materiei 
învăţate în anul precedent, In locul experimentului, se cotează 
elevii după observația directă a învățătorului. In fiecare zi se 
notează, în carnetul de observaţii zilnice, felul cum au răspuns 
elevii şi după 2—3 săptămâni, când învățătorul este perfect 
edificat, se cotează fondul aperceptiv al fiecăruia şi se trece 


în catalogul general cu diagnosticul respectiv. 
M. Cojocaru 

După douăzeci și cinci de ani... 








Şcoala Normală de băieţi a împlinit în toamna a- 
cestui an douăzeci și cinci de ani de vieață, Un sfert 
de veac în istoria culturii e puţin; în sbaterea spre 
lumină a colțului nostru de provincie, e însă mult. 

Căci un sfert de veac înseamnă atâtea rânduri 
de școlari crescuţi în cuibul cărturăresc al școalei; 
atâta copilărie cursă peste băncile roase de ea; atâ- 
tea visuri împletite aci și atâtea gânduri înălțate sub 
acoperișul ei; atâția dascăli care sunt, sau care au in- 
trat în întunericul veșnic, care și-au lăsat tinerețea 
iar alții chiar vieața, în încăperi umede și joase. 

Vor fi fost și alunecări. Dar aruncând dela ca- 
pătul atâtor ani o privire înapoi, faptele apar stră- 
lucitoare în zarea depărtării. Nu se vede decât ar- 
sintul din ele. Pe acesta îl culegem și-l aducem o- 
frandă muncii dăscălești și școlărești, săvârșită de 25 
de ori în acest locaș sfânt al culturii. N'a avut parte 
de prea mari bucurii, mai adesea de nenorociri. N'a 
fost bogată, ci a luptat pururi cu sărăcia, pe care în 
mândria ei școala a ascuns-o cu grije. Nici un slujitor 
de-al ei n'a ajuns om mare în ţară, spre a putea-o 
astfel ajuta. Ci toţi, aproape, au muncit modești și tăcuți, 
știuți de prea puțini. 

Școala și-a deschis porţile la 15 Noemvrie 1912 
în casele Isăcescu de pe str. Petru Rareș, dărâmate 
chiar în vara acestui an. Ctitori i-au fost Ministrul 
Instrucțiunii Publice de atunci, C. C. Arion și fostul 
prefect al jud. Neamţ, Leon Bogdan, ginerele marelui 
Kogâlniceanu. 

A funcţionat în primul an cu clasa I-a și an cu 
an și-a completat restul claselor. 

Cu efectivul mărit, nevoia de adăpost s'a făcut 
tot mai simțită. Localurile închiriate: „Casa Lalu“, 
„Casa Simionescu“, „Casa Ghițescu“, Sala de Gim- 
nastică a Liceului, devin în curând neîncăpătoare, 
Impărţită în 6—7 locuri, rostul ei educativ suferea 
nespus. 

Cine nu-și amintește sălile nehigenice, scările pu- 
trede, dormitoarele cu păreți mucezi? 

Așa au învățat totuși carte primele generaţii și 
în anii războiului 1917—1918, școala prezintă, bine 
pregătită, prima serie de absolvenţi. 

Incă o trudă și localul nou a fost și el gata în 
1930. Un lot de 22 ha. e câștigat în diverse răstim- 
puri, câștig care amintește de numele lui Oscar Stati, 
al d-lor Nicu loaniu și D-tru Hogea, foști primari ai 
orașului Piatra. 

Corpul didactic tributar la începutul liceului, se 
completează din ce în ce; astfel, a ajuns astăzi să cu- 
prindă în majoritate profesori definitivi. 

Nenorocirile nu-i dau însă răgaz. E proaspăt în 
amintirea tuturor focul care i-a mistuit acoperișul, 
A trebuit înțelegerea largă a actualului Ministru al 
Educaţiei Naţionale, D-l Dr. Const. Angelescu, pentru 
ca școala refăcută, să-și poată ținea cursurile, neîn- 
trerupte nici o zi. 

Adăpostul ei nu e în întregime gata. Mai are şi 
alte nevoi și lipsuri. Afară de ajutorul de sus, școala 
își amintește însă că are atâţia fii risipiţi pe întinsul 
ţării, Nu s'a risipit ea darnică atâtor generaţii ? 

Un fost elev al școalei noastre scria undeva des- 
pre o strângere a rândurilor foştilor elevi în jurul 
școalei-mamă. Se propunea, după fericita expresie a 
directorului actual, durarea unei asociaţii: „Prietenii 
Şcoalei Normale Gh. Asachi“. O întâlnire măcar a- 
nuală, o mică jertfă materială, o bibliotecă pedagogică 
și o revistă, scut în anii grei ai crâncenelor reduceri 
bugetare, iată ce așteaptă școala dela foștii ei elevi. 

Ce mișcător ar răsuna la sfârșitul unui an școlar 
numele unui premiu, instituit de asociaţia celor trecuţi 
pe băncile școalei ! 

Căci noi ne silim să ţinem cât mai sus și să 
ducem cât mai departe facla culturii. 

La lași, acum doi ani, la Piatra anul trecut, voi- 
nicii noștrii au fost primii. lar scriptele noastre poartă 
în cuvinte de laudă, judecata șefilor ierarhici. 

Bucuria dascălilor e drumul bun pe care-l ur- 
mează ucenicii. 

Noi ne-am făcut datoria! 

Victor Andrei 

Marele Voievod de Alba lulia*) 


La 25 Octomvrie este aniversarea nașterii Mä- 
riei Sale Mihai I, Mare Voievod de Alba-Iulia, moște- 
nitorul tronului României întregite și fiul celui din- 
tâi rege pământean, 

Născut și crescut ca și ausustul Său părinte în 
țara noastră și în mijlocul nostru, regescul vlăstar 
simbolizează și întruchipează strălucit, toate aspiraţiile 
generaţiei de mâine. 

Crescut la școala vieţii curat românești, Măria 
Sa, deși tânăr, s'a identificat complet cu aspiraţiile na- 
ției, căreia urmează să-i ducă destinele, atunci când 
va fi chemat la postul de înaltă răspundere. 

Puţini sunt acei care nu l-au văzut lucrând, fie 
în echipele regale studențești, pentru ridicarea satu- 
lui, fie în tabere străjerești la munca de folos ob- 
ștesc, fie însoțind pe Majestatea Sa Regele Carol II-lea 
la inaugurarea localurilor de școli, la punerea pietrii 
fundamentale a unei biserici, sau la vre-o paradă mi- 
litară, urmărind cu atenţie și deosebit interes desfă- 
șurarea forțelor armate ale naţiei. Peste tot, regescul 
vlăstar cercetează și se informează în dorința de a 
cunoaște și învăța. Cine n'a auzit despre silința la în- 
vățătură a Măriei Sale Voievodului, ale căruia răspun- 
suri la diferitele examene ce a dat, au făcut pe mem- 
brii examinatori să declare că Măria Sa este dotat 
cu calități excepționale ? 


Și, Doamne, cât de darnică a fost natura față de 
poporul românesc, când a înzestrat pe fiul celui din- 
tâi rege pământean, cu ţinuta maiestoasă a lui Carol 
I, făuritorul regatului și cu bunătatea de suflet a lui 
Ferdinand Î, făuritorul României Mari, și cu puterea 
de muncă și voinţa de fier a M. 5. Regelui Ca- 
rol Îl-lea, Voievodul culturii și al unităţii naţionale. 

Cu aceste calități, la care se adaugă fisura blân- 
dă și ochii albaștri ca seninul țării noastre, cum să 
nu fie iubit Măria Sa Mihai, Marele Voievod de Alba- 
Iulia ? Cum să nu fie divinizat Făt-Frumosul ţării 
noastre ? Cum să nu-L iubim noi, când străinii ni-L 
fură din ochi ? 














”) Din cuvântarea ţinută la 25 Oct. 1937. 

Dregătorii ţării, reprezentanții Străjii țării și 
conducătorii oștirii sau adunat anul acesta la Sinaia, 
în semn de recunoștință față de fericitul părinte, iar 
ca răsplată a muncii și a meritelor excepționale a Mă- 
riei Sale  Voievodului, l-au înălțat la gradul de 
sublocotent în oștirea țării. 

La Sinaia noastră pitorească, au fost prezenţi de- 
legaţi și reprezentanți din 9 ţări aliate, care au ţinut 
să cinstească cu prezența lor acest eveniment, a că- 
rui importanță a depășit hotarele țării noastre. Intoc- 
mai ca în poveşti : prinți moștenitori și delegați de 
oștiri și guverne străine, de peste nouă mări și nouă 
țări, au venit să ne admire Făt-Frumosul nostru, în 
care nația întreagă își pune toate speranțele ei de 
viitor și-i ureză: Sănătate. 

ION ARNĂUTU 
Comandant de Stol 

Peisajul românesc și țăranul român 
în pastelurile lui V. Alecsandri 





Vasile Alecsandri, petrecându-și tinerețea la tară, 
la moșia tatălui său din. Mircești, trăind în mijlocul na- 
turii, a putut să ne zugrăvească atât de frumos ade- 
văratele peisagii și vieaţa ţăranului român, în volumul 
său de poezii „Pasteluri“. Poetul n'a fost impresio- 
nat de peisagiile și vieața Românului numai dint: un 
singur anotimp, ci de toate priveliștile minunate ale 
celor patru anotimpuri. 

Așa, în pastelul „Iarna“ ne  infățișează atât de 
singuratice și lipsite de vieață satele românești. 

„Şi pe'ntinderea pustie, fără urme, fără drum 

Se văd satele pierdute, sub clăbucii albi de fum“. 

Apoi, în pastelul „Viscolul“, ni se infățișează un 
peisaj românesc, din timpul iernii grele, strecurând 
un fior de teamă în sufletele noastre. 

„Lupii suri ies după pradă, 

Alergând, urlând în urmă-i prin potopul de zăpadă, 

Turmele tremură; corbii sbor vârtej răpiți de vânt 

Şi răchiiele se'ndoaie, lovindu-se de pământ. 

Dar iernile grele dela noi sunt întovărășite de 
viscole şi vijelioase vânturi : 

„Munţii sunt a lui altare, codrii organe sonoare, 

Unde crivățul pătrunde, scofând note'ngrozitoare“. 

(Miezul iernii) 

Alecsandri, după ce ne descrie locurile noastre în 
timpul iernii, peisagii, care ne zugrăvesc vieaţa înfri- 
Surată dela noi, urletul ce-l produce crivățul de mia- 
zănoapte, și viscolul năpraznic care acoperă în stra- 
turi groase toată fața neagră a pământului, ne redă 
prin descrieri foarte frumoase, priveliștile minunat 
de mișcătoare ale primăverii. Așa, în pastelul „,Sfâr- 

șilul iernii” ni ce înfățișează câmpia bătută de razele 
dulci ale soarelui de primăvară, care face să se ri- 
dice întrun ritm lent aburii umedului pământ, 

„Câmpia scoate aburi ; pe umedul pământ, 

Se 'ntind cărări uscate de-al primăverii vânt”. 

In „Dimineaţa“ ni se înfăţişează mișcarea veselă 
atât a ţăranului român, care se pregătește de muncă, 
dregându-și uneltele, cât și a tuturor vieţuitoarelor 
care sburdă voioase prin câmpia îmbrăcată în haina 
cea verde, atât de dragă tuturor, 


„Muncitorii pe-a lor prispă dreg uneltele de lucru. 

În grădini, în câmpii, prin poene şi prin vii, 

Ard movili buruienoase, scoțărd fumuri cenușii. 

Caii sburdă prin ceairuri ; turma sbiară lapăşune ; 

Mieii sprinteni pe colnice fug sremadă'n răpegiune 

Şi o blândă copiliță, torcând lână din luior, 

Paşte bobocei de aur lâng'un limpede isvor“. 

După cum pictorul Grigorescu ne-a redat în culori 
vii turmele cu oile și țărăncuțele cu furca'n brâu, așa 
poetul Alecsandri ne-a redat aceleași peisagii cu mi- 
nunate descrieri. Dar pe lângă aceste încântătoare 
descrieri, în care ni se înfățișează natura țării noastre, 
cu toate frumusețile ei demne de admirat, poetul ne 
arată în pastelul „Paştile“, un crâmpei de vieaţă ro- 
mânească de cea mai mare frumusețe, descriindu-ne 
scrânciobul din marginea horii și jocul flăcăilor și al 
fetelor, care privesc hora lină, în sunetele de vioară, 
de cobză și de naiu: 

„Un scrânciob mai în vale, pe lângă el adună 

Flăcăi şi fete mândre, ce râd cu voie bună; 

Şin sunet de vioară, de cobză şi de naiu, 

Se'ntoarce hora lină, călcând pe verde plain“. 

Dar, pe lângă peisagiile acestea, Alecsandri ne 
redă și tablouri minunate, în care se vede ţăranul ro- 
mân lucrând. cu multă dragoste ogorul, isvorul lui de 
bogăţie, 

Așa vedem în pastelul „Plugurile” : 

„Boi plăvani în câte şase trag se opintesc în juguri, 

Braţul gol apasă'n coarne, fierul taie brazde lungi. 

e se 'nșiră 'n iaca, ca lucioase negre dungi“, 
au: 


24 APOSTOLUL 














Plugul zace'n lan pe coastă, iar un mândru 

flăcăuaş, 

Mână boii la isvoare şi îi paşte la imaş. 

Dar lumina amurgeşte şi plugarii către sat 

Hăulind pe lângă pluguri se întorc dela arat. 

Aici ni se descrie foarte frumos seara, care se 
lasă încet, încet, pe osorul ţăranului mulțumit și voios. 
Dar odată ogorul arat, desigur că trebuia să fie şi 
semănat. În pastelul „Semănătorii“, ni se înfățișează 
la fel, o simplă și frumoasă imagine. 

Semănătorii harnici cu sacul subsuoară, 

Păşesc în lungul brazdei, pe fragedul pământ... 

Insfârșit, prin pastelul „Lunca din Mircești“, pu- 
terea de descriere a frumuseţelor naturii îşi ajunge 
apogeul, Alecsandri redând această minunată excla- 
matie: 

„Luncă, luncă, dragă luncă ! raiu frumos al ţării mele 

Ca grădinile Armidei ai un farmec răpitor 

Şi Siretul te încinge cu-al său braf desmierdător ! 

Toate aceste peisagii românești, pe care poetul 
le-a descris pentru a oglindi frumuseţile naturii ţării 
noastre, cu deosebire din Moldova, ne insuflă un sen- 
timent nostalgic de primăvară, ca şi un presentiment 
de vieaţă fericită, 

Dar, poetul, pe lângă încântătoarea natură din 
anotimpul primăverii, ne descrie și minunatele peisagii 
din anotimpul verii, în care ne zugrăvește secerișul 
lanurilor galbene de grâu, care au aspectul unui râu 
ce curge liniștit, la adierea desmierdătoare a vântului 
călduț de vară, ca în pastelul „Secerișul”. 

În cel lan cu spicuri nalte au intrat secerătarii, 

Pe când era încă umed de răsuflul aurorii, 

Toţi, privindu-l de departe, parcă 'noată 'n galben 

râu, 

Fetele fără ştergare şi flăcăii fără brâu“. 

Pe lângă minunatele priveliști ale câmpiilor, po- 
etul ne mai descrie și vieața ţăranului român, care se 
oglindește foarte bine în aceste pasteluri, cu o notă 
de tristeţe, care apare la începutul iernii, după cum 
vedem în pastelul „Sfârşit de toamnă". 

„Boi rag caii nechează, câinii latră la un loc 

Omul trist cade pe gânduri și sapropie de foc“. 

După cum la fel se arată toate bucuriile și ocu- 
paţiile lui, când vine primăvara, pe care plugarul o 
așteaptă cu nerăbdare, pentru a-şi începe lucrul său 
cel sfânt : 

„Braţul gol apasă'n coarne, fierul taie brazde lungi 

(Plugurile) 
sau: 

„Semănătorii harnici cu sacul subsuoară 

Păşesc în lungul brazdei pe fragedul pământ, 

Svârlind în a lor cale, sămânța după vânt“ 

(Semănătorii) 

Și apoi urmează urarea ce și-o fac țăranii, când 
se'ntâlnesc la capătul ogorului : 

„O mie, zice unul, menind cu veselie 

„Noroc şi roadă bună!“ adauge un alt. 

„Ca vrabia de toamnă rotund spicul să fie ! 

„Ca trestia cea'naltă să fie paiul 'nalt ! 

(Semănătorii). 

Dar, pe lângă muncă, țăranul nostru păstrează 
cu sfințenie și sărbătorile creștinești, ducându-se di- 
mineaţa la biserică, iar după masă la hora din mij- 
locul satului, ca să privească hora lină a  flăcăilor și 
a fetelor, după cum am văzut în pastelul „Paștile“. 
Apoi, vara, ne este înfățișat țăranul român la sece- 
ratul grâului și strânsul fânului, ca în pastelul „Cositul'”. 


„lată vin cosaşii veseli, şi pe rând, 
sub a lor coasă 

Câmpul ras rămâne verde ca o apă luminoasă. 

Unii brazdele răstoarnă, în căpifi alţii le-adună, 

Le clădesc apoi în stoguri şicu stoh le încunună“. 

Deasemenea ni se oglindește vieața ţăranului ro- 
mân de prin părţile, parcă lipsite de vieață ale Bără- 
ganului unde : 

„Nici casă, nici pădure, nici râu răcoritor, 

Nimic nu'nveseleşte pe bietul călător“. 

Așa parcă vedem următorul tablou : 

„Un car cu bivoli negri a stat lângă fântână 

Vr'o doi români în soare şi-o sprintenă română 

Incongiură ceaunul ce fierbe fumegos 

P foc... și mai departe un câne roade-un os. 

Dar pe lângă vieața plugarului, poetul ne-a înfă- 

țișat și ocupația simplă dar frumoasă a tțtărancei ro- 
mâne, ca în pastelul „Fântâna“ : 
„Nevestele trec iute torcând lâna din fuioare 
„Şi sucind fusul vârtelnic, ce-o atinge la picioare“. 
Dacă V, Alecsandri a scris în timpul tinereții în- 
flăcărate poezii, din care reies sentimente de dragoste 
și naționalism, apoi în epoca maturității, atras de 
frumuseţile naturii ţării saie, ne-a deseris cu multă 
dragoste și deosebită măestrie priveliștile românești și 
vieața ţăranului român, într'o formă idilică și plină 
de seninătate, 
GROSU TEODOR 
CI. VIl-a Normaiă 





STRIGĂTURI 


Foaie verde trei scaieți, 
Hai la horă, măi băieți, 
Care vreți, care puteți, 

Care nu mai rămâneți 

Rezemaţi pe sub păreți 
Ca purceii la cotet. 


II 


Hai, mă babă, să jucăm, 
Că fata ne-o mărilăm; 
Ferice de fata mea, 

Vai de capul cui o ia! 


III 


Bistriță, râu de argint, 
Valurile tale mint ; 

Curg încet şin valuri line, 
Dorul meu il duci cu tine. 


IV 


Copilifă ce nu creşti ? 
Ori cu badea te iubeşti ! 
Mai era una ca tine 

Și trăia cu badea bine. 


Arsinte T. (Farcașa) 
el. V-a Normală 








Hrisov 


Purces-a Craiul către Soare — apune, 
când veşnicia leatul îşi adoarme ; 
nici azi în cronici slova de cărbune 
nu 'ndrugă tânguitul din dumbrave, 
nici zbuciumul singurătăţii oarbe. 


Domnița plânse'n umbra din cerdac 
şincet se stinse aşa pe-o amintire, 
iar din ruina ei se mai desfac 
regretele 

ca plantele din lac. 


Morminte vechi, neînţelese doine 
ascunde toamna care vrea să plece. 


Doar frunzele ce-au prins din nou să sune, 
mai băsmuiesc prin vânturi reci şin freamăt, 
de Craiul neintors din Soare-apune. 





INTERIORIZARE 


La hotarul, strajă între gând şi moarte, 
seara viefei mele pare inegală ; 

de aureola ei monumentală 

labirint nirvanic de mă mai desparte. 
Fila se întoarce spre-o mistificare ; 
clipa mi-i otravă şi avântul dungă ; 
sufletu-axiomă vreau să mi-l străpungă 
suliți de lumină lacome de soare. 


GEORGE MOROȘANU 

INCHINARE 


Trei chipuri de mofi, legendă prin veac. 
Arhangheli cu paloş de criță şi foc... 
Oprit-au istoria lumii n loc 

Cu chiotul sângelui vajnic. de dac. 


Trei căpitenii -au fost, numai trei: 
Crişanul, Cloşca şi Nicola Urs, 
Dar sângele drept ce silnic a curs, 
Pus-a ţării Valache temei. 


Din munți, din miezul pădurilor, 
Pornit-au să judece, să darme 

Şi, soli ai dreptăţii, să sfarme 
Palatele şi lanţurile grofilor, furilor. 


Vânduţi ca şi Crist, de un netrebnic, pe—arginţi, 
Stăpânii vremelnici la moarte i-au dus... 

Păşeau bărbăteşte, cu frunţile sus, 

Să moară, ca Dacii, senini şi cuminţi. 


Că sângele lor na curs în zădar 

Ci, munte durat-a din fărnă spre cer... 
Să vină toți grofii cu foc şi cu fier 
Martirii-s de strajă la vechiul hotar. 


În vieaţă, în luptă, în moarte, tot trei., 
Prin volburi de veacuri, icoane, ei cresc. 
In suflete'n piatră, şin doine trăiesc 
Ai fării Valache simbol şi temei. 
L Vespremie 


STATISTICĂ — NOTE — RECENZII 


Statistici care pot îi folosite 


în conferințe populare 








Date la Breaza, 1934, de D-nii 
Doctori Rusu şi Timaru dela 








Institutul Național Zootehnic. 











Procentul plantelor furagere în diferite ţări 















es 





Suprafața cultivată 








Țările Cu cereale | Cu plante furagere 

ha. Fh | ha. DA 
Danemarca 1.306.000 154 1.108.000 46 
Franța 11.041.000 67 5.308.000 33 
Cehoslovacia 3.484.000 |75 1.131.000 25 
Belgia 726.000 75 228.000 25 
Germania 11.904.000 |77 3.392.000 23 
Olanda 439.000 180 108.000 20 
Ungaria 4.116.000  |84 166,000 16 

âni 10.910.000 134.000 











Exportul de produse ale selului și produse 
ale creşterii, fată de exportul total, în 1930 



























Produse ale solului | Prod. ale creşterii 
0 
0 





Numele ţării 


Noua Zeelandă A 90. 





Uruguai 9,9 79,7 
Danemarca 3,5 76,5 
Irlanda 1,6 79, 
Australia 15,8 69,5 
Argentina 35,9 39,2 
Ungaria 25,9 35,4 
Olanda 8,7 31. 
Jugoslavia 18,6 26. 
Bulgaria 65. 23,3 






Polonia 21,4 
România , 

Exportul comparativ al diferitelor 
produse agricole pe anul 1932 














Porci 


Grâu 


450.861.000 
` Lei 
Bovine 330.411.000 
Lei 
115.593.000 


Lei 





TOTAL 629 mil. 
Capacitatea de produc- 


ție la același ital 
ție celaşi capital ik 


Porcul 
Qata 306.1 
Vaca o 
129,2 
Calul 123,6 o 
87,5 A 
66,7 aj, 

NECULAI MOGA 

Fragmente din notele luate la cursurile de condu- 
câtori de cămine culturale ținute la Breaza în 1934 


























— Din teoriile psihologice nu putem extrage vieaţa 
exactă a copilului, dar din expunerea unui artist o 
putem înţelege mai ușor. Artistul de geniu, scriitorul 
de geniu, prin intuiţia lui, prin mobilitatea lui, se 
poate scobori, înțelege, trăi și reda exact mentalita- 
lea, simțimintele și tot ce-l animă pe copil, — făcând 
reflexii în care săsești adevărate lecţii practice. 

De aceea trebue să cunoaștem literatura copilului. 

Apostol D. Culea 


— Maghiarii și mai ales Șvabii au societăți de 
copii puse sub conducerea preoților, 
Copiii merg regulat la biserică. Fac cu rândul la 
curăţit vasele sfinte, la făcut curățenie în biserică. 
Emanoil Bucuţa 


— Familia Regală iși păstrează tradiția seculară: 
fiecare membru să cunoască o meserie. 
Regele Carol I cunoștea sculptura, 
Regele Ferdinand, pictura. 
M. S. Regele Carol II a învățat cu drag legăto- 
ria de cărți. 
Tzigara Samurcaş 


— Ca să facă cineva v monografie bună, trebue 
să fie sociolog, geolog, psiholog, medic etc., nte. 
Dimitrie Gusti 
Muzeele formează un mijloc de culturalizare a 
satului. Mărim fondul intelectual și sufletesc al po- 
porului. 
Dr. Antipa 


— Muzeul trebue să fie oglinda satului, 
H. H. Stahl 


— Cooperaţia este steaua care va salva situația, 
aducând capitalul in mâna muncitorului. 
' din oameni sunt, astăzi, cooperatori, 
T. Ionescu — Pașcani 

— La botez, la nunți, la morți, când e vorba să 
donați ceva, donați o carte, 
Apostol D. Culea 


— Satul este o bisericuță cu mai multe case 
împrejur. 
Lascarov Moldovanu 


— Biblioteca este memoria omenirii,,. 
Decât o bibliotecă fără bibliotecar, mai bine un 
bibliotecar fără bibliotecă, 
Emanoil Bucuţa 


— Un popor care nu citește rămâne mereu în 
inferioritate, fără forță și impuls de creaţie, fără pa- 
siune pentru gând şi dragoste. 

Sh. D. Mugur 


— Cultura e ceva de creaţie, ceva activ, vizibil, 

De aceea: nu există cultură populară, ci cultură a 

poporului. Nu există cultură generală, ci cultură per- 
sonală, 

Dimitrie Gusti 


— Bulgaria are 3500 biblioteci mari cu localuri 
proprii, la 7000 sate. 

Cehoslovacii au 16.000 biblioteci și 1%, neștiuto- 
ri de carte, 

Italienii au autobuze biblioteci, care colindă satele, 


Emanoil Bucuţa 


— Povestea este un admirabil mijloc de educa- 
caţie. In Statele Unite, unde sunt atâtea neamuri, 
sunt povestitori talentați care colindă țara, strângând 
oamenii la un loc — în clipe de repaos — și poves- 
tind în limba engleză. Fiecare învaţă și se silește să 
guste plăcerea unei fermecătoare povești. 

Dar noi, cu poveștile noastre, nam putea măcar 
desvolta gustul de citit? 

Apostol D. Culea 


— Sarea pusă pe rană oprește hemoragia. 
În timpul hemoragiei să nu se dea băuturi fier- 
binţi, ci reci de tot, chiar ghiață. 
Dr. Drăguș 

— Cultivarea plantelor medicinale aduce un ve- 
nit mai mare decât a oricărei culturi agricole, 


Th. Mândru 


— Germania importă fructe de 20 miliarde. 
La 48 milioane pruni, Românii au: 40.000 caza- 
ne de făcut ţuică și 1700 cuptoare de uscat. 
La 40 milioane pruni, Jugoslavii au: 30.000 cup- 
toare de uscat și 1400 cazane. 
Emil Cociu 
— Pentru a cunoaște dacă o casă este umedă 
se pun la colțuri, înlăuntru, farfurii cu sare, Dacă 
sarea devine prea udă, camerele sunt umede. 
Aurelia Simionescu 
— Noi nu putem să ne valoriticăm fructele pen- 


trucă sunt de varietăţi diferite ; străinătatea cere și 
după culori: 


In August — albe, 
„ Septemvrie — alb-roșcate, 
„ Noemvrie — roșii, 


Emil Cociu 


— Analfabet e și omul care nu are nici un fel 
de trebuință sufletească de a se înnoi, omul care se 
mulțumește cu cât a învățat. Chiar profesorul uni- 
versitar, care ştie numai cursul său pe dinafară, e tot 
un analfabet. 

Apostol D. Culea 


— Fiecare sat are caracterul său individual; to- 
tuși ceea ce se întâmplă în lumea largă, se întâmplă 
şi într'un sat, 

Tot binele şi tot răul din lume se găseşte acolo, 

Dimitrie Gusti 

— Cea mai puternică unealtă în lupta socială 
pentru răspândirea culturii este cartea. 

Gh. D. Mugur 


— Să facem „ora copilului“ măcar odată pe săp- 
tămână. O șezătoare în mic. 
Şezătorile încălzesc sufletul copilului, 

Şezătoarea trebue să fie o petrecere intimă, fa- 
miliară, dulce ca o favoare: (păcăleli, ghicitori, jo- 
curi de petrecere). 

Șezătorile sunt și niște texte de constatat inteli- 
gența copilului, 

Apostol D. Culea 


A PO S T O L UL să 
PAGINA OFICIALĂ 


1) Dăm în copie ord. M. E. N. Nr. 165929 | 937: 
In vederea îmbunătăţirii agriculturii cu toate ra- 














ducaţiei profesionale, technice, culturale și morale a 
sătenilor, cum și a stabilirii mai multei armonii și 
solidarităţii între ei, pentru fapte bune, Ministerul A- 
griculturii și Domeniilor a găsit că organizarea lor în 
asociații de interes profesional ar fi un mijloc eficace, 
prin care s'ar putea realiza mai bine aceste deside- 
rate, deci și ridicarea satelor, 

In acest scop a tipărit statutele pentru înființarea 
de asemenia asociații, denumindu-le „Bunii gospodari“ şi 
a început acțiunea de construirea lor, prin serviciile 
agricole judeţene. 

Cum prin aceste asociaţii se poate activa, pentru 
desăvârşirea oricărei acţiuni de interes pentru viața 
rurală, de toți acei careau un rol în ridicarea aces- 
tei vieți rurale și cum domnii învăţători au un rol 
principal în această acţiune, este bine ca și d-lor să 
contribue la înființarea asociaţiilor „Bunii Gospodari“ în 
satele d-lor şi să ia parte activă la îndrumarea lor, 
ajutând astfel într'o măsură destul de mare, persona- 
lul serviciilor agricole, care are. însărcinarea de a se 
ocupa cu înființarea, îndrumarea, supravegherea și 
controlul acestor asociaţii. 

Veţi lua deci măsurile cuvenite ca d-nii învăță- 
tori să ia contact cu personalul serviciilor agricole, 
care are statute și instrucțiuni pentru construirea a- 
cestor asociaţii, și printr'o conlucrare armonioasă, să 
contribue, cu tot devotamentul, la înființarea, desvol- 
tarea și consolidarea acestei acţiuni. 

2) Liga „Temperanţa“ pentru propaganda anti- 
alcoolică, recomandă revista „România Nouă“. Abona- 
mentul este de 40 lei lunar. 

Doritorii se vor adresa la sediul Ligii, Calea Vic- 
toriei Nr. 64, București. 

3) M. E. N. cu ord. Nr. 164396 | 937 face cu- 
noscut că desele atacuri cu pietre asupra trenurilor, 
care pricinuesc asupra călătorilor, atâta rău sunt să- 

vârșite de copii de prin mahalalele orașelor sau care 
păzesc vitele în câmp. Pentru a se curma acest rău, 
directorii de școli vor ţine conferințe și vor sfătui 
pe locuitori să facă educaţia cuvenită pentru comba- 
terea acestui rău social, 

4) Dăm mai jos ord. Insp. șc. Iaşi Nr. 31026 | 937. 

Avem onoare a vă face cunossut că Ministerul 
cu ord. Nr. 154137 | 937, în urma avizului Cosiliului 
Inspectorilor generali primari Nr. 3498 din 22 | IX 1937, 
pentru aplicarea dispozițiunilor art. 120 din legea 
înv. primar, cu privire la înaintarea înv. la gr. I, 
menţine și pentru anul școlar 1937 | 1938, dispoziţi- 
unile deciziei No. 134499 | 1936 și anume: 

Pentru înaintările la gr. I în înv. primar, în cursul 
fiecărui an școlar, învățătorii vor face cereri la Mi- 
nister, numai în cursul lunei Septemvrie. 

Inspecţiile speciale, pentru înaintarea la gr. I se 
vor face dela 1 Octomvrie la 1 Mai, numai de Ins- 
pectori generali, iar propunerile de înaintare se vor 
face odată pentru toți învățătorii din regiunea fiecă- 
rui inspector general şi pe data de 1 Sept. a anului 
în care se face propunerea. 

Drepturile materiale ale învăţătorilor înaintați, se 
vor acorda dela data înscrierii sumei în buget. 

Binevoiţi a comunica celor în drept. 








Manuscrisele se vor trimite pe 
adresa d-lui prof. Victor Ţăranu 
Piatra-Neamţ 

